open-index/open-wikipedia-markdown huggingface dataset:
אוסטין היילי 100-6

**אוסטין היילי 6–100** (באנגלית: **Austin-Healey 100-6**) היא מכונית ספורט, פתוחה, בתצורות: רודסטר, ו-2+2 מושבים, מתוצרת יצרנית מכוניות הספורט הבריטית **Austin-Healey** , בבעלות חטיבת המכוניות **Austin Motor Company** , חברת בת של **[[British Motor Corporation]]** (BMC) בשיתוף (joint venture) יצרנית הרכב **Donald Healey Motor Company**  (Healey), אשר יוצרה בין השנים 1956–1959 בבריטניה.

## מאפיינים
* 2+2 מושבים (יוצר משנת 1956).
* 2 מושבים (יוצר בין השנים 1958–1959).
* מנוע קדמי.
* מנוע בנזין.
* תאוצה בין 0–97 קמ"ש היא 10.7 שניות.

## תמונות

קובץ: New Austin-Healey 100-6 convertible in Tallahassee, Florida (9669961199).jpg| "אוסטין היילי 6–100"
קובץ:Austin-Healey 100 Theresienwiese 1.JPG | "אוסטין היילי 6–100"
קובץ: Austin-Healey 100 Theresienwiese 2.JPG| "אוסטין היילי 6–100"
קובץ: Healey (5606994470).jpg| "אוסטין היילי 6–100" - רודסטר
קובץ:Paris - RM Auctions - 5 février 2014 - Austin-Healey 100-6 BN4 - 1957 - 003.jpg | "אוסטין היילי 6–100" - רודסטר, שנת 1957
קובץ:Paris - RM Auctions - 5 février 2014 - Austin-Healey 100-6 BN4 - 1957 - 004.jpg | "אוסטין היילי 6–100" - רודסטר, שנת 1957
קובץ:Austin-Healey 100-six - Flickr - exfordy.jpg | "אוסטין היילי 6–100" - רודסטר
קובץ:Black 1957 Austin-Healey 100-6 in Morges 2012 - Interior.JPG  | "אוסטין היילי 6–100", דגם 2+2 מושבים, שנת 1957 - מבט לתוך הרכב
קובץ:Estoril Classic Week 2018 Austin-Healey 100-6 (43440685250).jpg | "אוסטין היילי 6–100" - מבט לתא הנהג ולוח מחוונים


## קישורים חיצוניים

* 
* 

## הערות שוליים

קטגוריה:מכוניות ספורט
קטגוריה:מכוניות קבריולה
קטגוריה:דגמי מכוניות שהושקו ב-1956
קטגוריה:מכוניות בריטיות
היילי 6–100
יצרים (אלבום)

**יצרים** הוא אלבום הבכורה של הזמר-יוצר אדם ישראלי, שיצא בשנת 2016.

## על האלבום
את כל השירים באלבום כתב והלחין ישראלי, כמעין פסקול אישי לסיפור חייו ולחוויות כפי שחווה אותן בישראל ובעיקר בארצות הברית. האלבום, שהעבודה עליו נמשכה תשעה חודשים, מאופיין בסאונד אלקטרוני עשיר בשילוב סקסופון ופסנתר.

בנובמבר 2016 שוחרר **אנאל** כסינגל הראשון מתוך האלבום. הוא זכה לאהדה מיידית ולמאות השמעות בתחנות הרדיו בארץ. הקליפ לשיר, בהפקת רוברט בן שושן, שודר בין היתר בערוץ 24 וצבר מעל למיליון צפיות ביוטיוב. הקליפ, שצולם בנתניה, עיר הולדתו של היוצר, וביפו, ממחיש את "הפער שבין השייכות שהייתה לזרות שקיימת" על ידי עריכה המשלבת לסירוגין צילומים של ישראלי עם מושא האהבה בשיר בגוונים מוארים וחמים, ולבדו עם נופי הים בגוונים קרים. בקליפ משתתפים שחקנים מסוכנות הדוגמנות "רוברטו".

## שירי האלבום

### קרדיטים
* עיבודים והפקה מוזיקלית: דודי תמיר
* צילום עטיפה: סרג'ו ישראל
* עיצוב עטיפה: סטודיו גלובר

## קישורים חיצוניים
* האזנה לאלבום באתר של אדם ישראלי
* ריאיון עם אדם ישראלי בתוכנית "גומרים הולכים" עם דני סידס ואודי סגל ברדיו תל אביב, בתאריך 27 ביולי 2018
* ריאיון עם אדם ישראלי בתוכנית "סוגרים שבוע עם אלון עוז" עם ברדיו קול ראשונים, בתאריך 13 בספטמבר 2018
* 

## הערות שוליים

קטגוריה:אלבומי בכורה מ-2016
קטגוריה:אלבומים בעברית
אן איגרטיבורו

**אן איגרטיבורו** (בספרדית: **Anne Igartiburu**; נולדה ב-16 בפברואר 1969) היא מנחת טלוויזיה ספרדייה.

## ביוגרפיה
איגרטיבורו נולדה בחבל הבסקים, היא למדה שיווק תעשייתי.

ב-1993 החלה לעבוד בטלוויזיה המקומית של העיר שלה, לאחר מכן החלה לעבוד ב-"EITB", רשת השידור הטלוויזיה הציבורית של חבל הבסקים ואז בערוץ הטלוויזיה "Telecinco".

ב-1997 החלה להנחות את תוכנית חדשות הבידור "Corazón" ב-"Televisión Española", הטלוויזיה הציבורית של ספרד.

ב-2002, 2003 ו-2004 הייתה מגישת הניקוד של ספרד באירוויזיון.
ב-2003 שיחקה בסרט "El lápiz del carpintero" המבוסס על סיפור של הסופר הספרדי מנואל ריבאס.

מ-2005 ועד 2009 הנחתה את "Mira quién baila", התוכנית "רוקדים עם כוכבים" של ספרד.
מ-2005 היא מנחה את שידורי שנים עשר ענבי המזל מפוארטה דל סול. באותה שנה היא זכתה בפרס הטלוויזיה "Antena de Oro".

ב-2006 הנחתה את "Gala 50 años de TVE", תוכנית ספיישל לציון יובל שנים ל-Televisión Española.
ב-2009 שיחקה את התפקיד הראשי של פסנתרנית בסרט "La felicidad perfecta".

בשנים 2010–2012 וב-2014 ו-2016 הנחתה את האירוע הבוחר את נציגות ספרד לאירוויזיון.

בשנת 2021, היא השתתפה בעונה השנייה של התוכנית "הזמר במסכה".

### חיים אישיים
היא הייתה נשואה לרקדן הבלט איגור יברה בין השנים 2004 ל־2006.
לאיגרטיבורו שתי בנות מאומצות — נועה, שנולדה בשנת 2000 בהודו, וקרמן, שנולדה בשנת 2011 בווייטנאם.

בשנת 2015 נישאה למנצח התזמורת פבלו הרס־קאסאדו. ב־13 ביוני 2016 ילדה את בנם, ניקולאס.

## קישורים חיצוניים
* 

קטגוריה:מנחות טלוויזיה ספרדיות
קטגוריה:שחקניות קולנוע וטלוויזיה ספרדיות
קטגוריה:בוגרות אוניברסיטאות ומכללות
קטגוריה:בוגרי אוניברסיטאות ומכללות בספרד
קטגוריה:ספרדיות שנולדו ב-1969
קטגוריה:ספרדים שנולדו ב-1969
אורי גוטמן

**אורי גוטמן** (נולד ב-13 ביולי 1985) הוא מאמן כדורגל ישראלי.

## קריירה
גוטמן נולד בחיפה והוא בנם הבכור של סמדר, ומאמן העבר אלי גוטמן. בצעירותו שיחק בהפועל חיפה עד גיל נערים א'.

את קריירת האימון שלו החל גוטמן כעוזר מאמן של גילאי טרום ילדים ב' בבית הספר לכדורגל לילדים ולנוער בעיר נשר, שפתח כדורגלן העבר אייל ברקוביץ'. לאחר מכן עבר לאמן ילדים בגילאי ב' ו-א' ונוער בקבוצת הפועל אסי גלבוע, ובמקביל עבד בקבוצה הבוגרת יחד עם המאמן פליקס נעים. בין השנים 2014–2016 שימש כמאמן נערים במכבי חיפה, במהלכן זכה עם הקבוצה באליפות ובדאבל.

ביוני 2016 סיכם בקבוצת הבוגרים של בני סכנין מליגת העל כעוזר מאמן תחת יוסי אבוקסיס. בסיום עונת  עבר אבוקסיס לאמן את בני יהודה, וגוטמן שימש כעוזרו בבני יהודה במהלך השנים 2017–2019. בעונת  זכה עם הקבוצה בגביע המדינה.

ב-26 במאי 2019 מונה לראשונה למאמן ראשי בקבוצת בוגרים, כשמונה למאמנה של הפועל חדרה מליגת העל. ב-29 בנובמבר התפטר מאימון הקבוצה, בשל חילוקי דעות עם ההנהלה.

ב-20 ביולי 2020 מונה למאמנה של סקציה נס ציונה, שעונה קודם לכן ירדה לליגה הלאומית.

ב-13 במאי 2021 מונה למאמנה של הפועל כפר סבא שירדה מליגת העל לליגה הלאומית. ב-5 בינואר 2022 פוטר מהקבוצה.

ב-12 במאי 2022 מונה למאמנה של בני יהודה תל אביב. ב-7 באוקטובר 2022 פוטר מתפקידו.

ב-6 בפברואר 2023 מונה למאמנה של הפועל רמת גן. ב-5 בפברואר 2024 פוטר מתפקידו. ב-7 בפברואר 2024 מונה לעוזר מאמן בהפועל תל אביב, שוב תחת יוסי אבוקסיס. ב-28 באפריל פוטר מתפקידו בעקבות פיטוריו של אבוקסיס.

ב-17 במאי 2024 מונה למאמן אנוסיס נאון פאראלימני. ב-7 באוקטובר פוטר מתפקידו.

ב-23 בפברואר 2025 מונה למאמנה של הפועל נוף הגליל במטרה להשאירה בליגה הלאומית. לאחר שהצליח במשימה, הוארך חוזהו לעונת 2025/2026, אך הוא פוטר מתפקידו ב-14 בספטמבר 2025.

## קישורים חיצוניים

* עמוד המאמן של אורי גוטמן, באתר ההתאחדות לכדורגל בישראל

## הערות שוליים

קטגוריה:מאמני כדורגל ישראלים
קטגוריה:מאמני הפועל חדרה
קטגוריה:מאמני סקציה נס ציונה
קטגוריה:מאמני הפועל כפר סבא
קטגוריה:מאמני בני יהודה תל אביב
קטגוריה:מאמני הפועל רמת גן
קטגוריה:מאמני הפועל נוף הגליל
קטגוריה:ישראלים שנולדו ב-1985
רכס אראמיס

**רכס ארמיס** (באנגלית: **Aramis Range**) הוא הרכס השלישי מכיוון צפון בהרי הנסיך צ'ארלס באדמת מק. רוברטסון שבאנטארקטיקה. 

הרכס ממוקם 17 קילומטרים דרומית מזרחית לרכס פורתוס. 

אורכו של הרכס 48 קילומטרים בכיוון דרום־מערב – צפון־מזרח. 

שיא גובהו של הרכס (בהר אבס) מתנשא לגובה של 2,135 מטרים מעל פני הים.

קרחון כריבדיס מפריד בין רכס אראמיס לבין רכס פורתוס.

## היסטוריה
### גילוי הרכס
הראשונים שהגיעו אל הרכס היו אנשי המשלחת הדרומית של משלחת החקר האנטארקטית הלאומית של אוסטרליה בינואר 1957 בהנהגת ו. ג. בושר (WG Bewsher).

### מקור השם
המשלחת קראה לרכס, בדומה לשני הרכסים הצפוניים לו (רכס אתוס ורכס פורתוס), על שמות הדמויות מהספר "שלושת המוסקטרים" של אלכסנדר דיומה - ספר שחברי המשלחת הביאו עימם, והיה הפופולרי מבין הספרים שחברי המשלחת קראו.

## גאוגרפיה

## לקריאה נוספת
• R.J. Tingey, **[https://d28rz98at9flks.cloudfront.net/12813/Rec1972_132.pdf GEOLOGICAL WORK IN ANTARCTICA 1971]**

• John Manning, **[http://www.xnatmap.org/daat/docs/pcmtns/0%20svypcm.pdf Mapping Surveys in the Prince Charles Mountains of Antarctica]**, 2012, P 4

## קישורים חיצוניים

* רכס אראמיס באתר הסקר הגאולוגי של ארצות הברית
* רכס אראמיס באתר הגאזט האנטארקטי של ממשלת אוסטרליה
* רכס אראמיס באתר הגאזט האנטארקטי המשווה SCAR של ממשלת אוסטרליה
* תיאור רכס ארמיס  באתר ממשלת אוסטרליה
* תצלום לוויין של רכס אראמיס
* מפת אזור רכס אראמיס
* תחזית מזג אוויר עדכנית עבור רכס אראמיס

## הערות שוליים

אראמיס
פוליטיקה של איסלנד

**הפוליטיקה של איסלנד** מתנהלת במסגרת רפובליקה דמוקרטית מייצגת, כאשר הנשיא הוא ראש המדינה בתפקיד ייצוגי (בדומה לישראל) וראש הממשלה נבחר מתוך הפרלמנט המורכב ממערכת רב מפלגתית. הסמכות הביצועית נתונה בידי הממשלה, והסמכות החקיקתית בידי הפרלמנט והממשלה. הרשות השופטת היא רשות נפרדת לכל דבר. לאיסלנד יש את הפרלמנט הוותיק ביותר בעולם הקיים מאז שנת 930. האקונמיסט דירג בשנת 2016 את הדמוקרטיה איסלנד כדמוקרטיה מלאה.

## הרשות המבצעת

הנשיא משרת בתפקיד ייצוגי, שליט ללא סמכויות וראש המדינה, אך חסר כוח פוליטי אמיתי, להוציא יכולתו להטיל וטו על חוקים העוברים באלת'ינגי. הנשיא נבחר פעם בארבע שנים. בשנת 1980 נבחרה ויגדיס פינבוגדוטיר לנשיאה, והייתה האישה הראשונה באירופה הנבחרת לעמוד בראש מדינה.

ראש הממשלה והקבינט שבראשו הוא עומד ממלאים את מרבית התפקידים המנהליים ומכהנים בקדנציה של ארבע שנים. הקבינט ממונה על ידי הנשיא לאחר הבחירות לאלת'ינגי אבל עם זאת, בדרך כלל מנהיגי המפלגות הפוליטיות מחליטים בינם לבין עצמם לאחר דיונים אילו מפלגות יכולות להקים את הקבינט וכיצד יש לחלק את מושביו, כל זה בתנאי שיש להם רוב באלת'ינגי . אם אין רוב, אז על הנשיא להרכיב את הקבינט. מקרה כזה לא קרה מהקמת הרפובליקה בשנת 1944. ממשלות איסלנד היו כמעט תמיד קואליציות עם שתי מפלגות ומעלה, מכיוון שאף מפלגה מעולם לא קיבלה רוב מוחלט באלת'ינגי. קיימת מחלוקת בקרב המשפטנים באיסלנד לגבי סמכויות הנשיא.

## הרשות המחוקקת
הפרלמנט המודרני המכונה "אלת'ינגי" הוקם בשנת 1845 כגוף מייעץ למלך הדני, רואים בה באופן נרחב כהקמה מחודשת של האספה שהוקמה בשנת 930 בתקופת חבר העמים, והושעתה בשנת 1799. האלת'ינגי מורכב מ63 חברים שנבחרים בכל ארבע שנים אלא אם הוחלט על פיזור הפרלמנט. זכות הבחירה לנשיא ולפרלמנט ניתנת לכל אזרח שמלאו לו 18 שנים. שיטת הבחירות היא ייצוג אזורי-יחסי של שישה מחוזות. עד לשנת 1991 התקיימו שני בתים בפרלמנט ומשנת 1991 מתקיים פרלמנט חד ביתי.

## מפלגות ובחירות
### נשיא
ב-1996, לאחר ארבע קדנציות רצופות של ארבע שנים כל אחת החליטה הנשיאה הראשונה באירופה ויגדיס פינבוגדוטיר הפופולרית החליטה שלא להתמודד לקדנציה נוספת. בבחירות 1996 אחוז ההצבעה עמד על 86% ויו"ר מפלגת השמאל לשעבר אילף רנגר גרימסון נבחר לנשיא ברוב של 41 אחוזים ובפער של 12 אחוזים משאר המועמדים האחרים.

### הפרלמנט
הבחירות האחרונות לפרלמנט התקיימו ב־28 באוקטובר 2017 לאחר התפרקות הממשלה בשל פרישת מפלגת "עתיד מואר" מהקואליציה. לאחר הבחירות מפלגת העצמאות, התנועה השמאלית-ירוקה והמפלגה הפרוגרסיבית הקימו קואליציה. אחוז ההצבעה עמד על 81.2%.

תוצאות הבחירות-

קובץ:New_Iceland_Althingi_2017.svg

## הרשות השופטת
מערכת המשפט מורכבת מבית המשפט העליון ובתי משפט מחוזיים. שופטים ממונים לכל החיים על ידי שר הפנים, החוקה מגנה על מערכת המשפט מפני הפרות של הרשות המחוקקת והמבצעת.

## קישורים חיצוניים

## הערות שוליים

קטגוריה:איסלנד: פוליטיקה
מיס רוסיה 2010

**תחרות מיס רוסיה 2010** - היא תחרות היופי הלאומית ה-18 של מיס רוסיה. הגמר התקיים ב-6 במרץ 2010, באולם הקונצרטים בארוויחה Luxury Village במוסקבה. שידור הטלוויזיה של התחרות שודר ב-8 במרץ 2010, על ידי ערוץ NTV.

מאוקטובר עד דצמבר 2009 נערכו המיונים לתחרות.

בפברואר 2010 הוצגו המועמדות לראשונה בתקשורת.

בתחרות השתתפו 51 מתמודדות מרחבי רוסיה, לאחר מכן נופו 15 לשלב רבע הגמר.

בחלק האמנותי לקחו חלק בין היתר להקת הרוק מומיי טרול , פיליפ קירקורוב, איגור בוטמן, ז'אנה פריסקה .
	
הכתר שניתן לזוכה עשוי זהב לבן, 750 קראט.

## תוצאות
250px|ממוזער|שמאל|טקס הסיום של התחרות מיס רוסיה 2010

### מיקום

## השופטים
*דמיטרי מליקוב - זמר
*ולנטין יודשקין - מעצב אופנה
* פיליפ פליין - מעצב אופנה
* סטפניה פרננדז  - מיס תבל 2009
* אליונה דולצקאיה  - עורכת ראשית של ווג רוסיה
* ארקדי נוביקוב  - מסעדן ואיש עסקים
* פאואז גרווזי - מייסד ונשיא חברת De Grisogono 

## קישורים חיצוניים

* 
* Irina Antonenko won the "Miss Russia" beauty contest באתר China Daily

קטגוריה:מיס רוסיה
קטגוריה:תחרויות יופי ב-2010
קטגוריה:2010 ברוסיה
Here Comes My Baby

**Here Comes My Baby** (בעברית: "הנה באה נערתי") הוא שיר פופ שכתב קט סטיבנס. השיר הוקלט לראשונה ב-1967 על ידי להקת הטרמלוס והפך ללהיט בבריטניה, קנדה, וארצות הברית. הוא הגיע למקומות הרביעי, השביעי וה-13 בהתאמה. סטיבן הקליט את השיר ב-1 בפברואר 1967, והוא יצא באלבומו "Matthew and Son" במרץ 1967.

## גרסאות כיסוי
להקת הרוק יו לה טנגו הוציאה גרסת כיסוי של השיר באלבום "Fakebook" משנת 1990. גרסת כיסוי נוספת של להקת הקאנטרי The Mavericks הגיעה למקום ה-42 במצעד Hot Country Singles & Tracks בארצות הברית בשנת 1999.

ב-14 ינואר 2008, הלהקה האנגלית Turin Brakes הוציאה גרסת כסוי של השיר בבי-סייד של הסינגל "Something In My Eye".

## קישורים חיצוניים

## הערות שוליים

קטגוריה:סינגלים בהוצאת CBS רקורדס
סמאקוויל (WWE)

**סמאקוויל** היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע היה בלעדי למותג סמאקדאון ונערך ב-27 ביולי 2019, באולם ברידג'סטון ארנה שבנאשוויל, טנסי.

שמונה קרבות התנהלו באירוע, כולל חמישה ששימשו כקרבות חושך (קרבות שלא שודרו בטלוויזיה). בקרב המרכזי, קופי קינגסטון ניצח את סמואה ג'ו ודולף זיגלר בקרב משולש ושמר על אליפות ה-WWE.

## עלילות

האירוע כלל קרבות שנבעו מעלילות מתוסרטות מהתוכנית השבועית סמאקדאון.

ב-21 במאי בתוכנית סמאקדאון, דולף זיגלר שנעדר מאז האירוע רויאל ראמבל, ערך את חזרתו המפתיעה ותקף את קופי קינגסטון. לאחר מכן, זיגלר הסביר את הסיבה לתקיפה ואמר שהוא היה אמור להיות זה שצריך לקבל את ההזדמנות להתחרות על אליפות ה-WWE ברסלמניה 35 במקום קינגסטון. בנוסף לכך, הוא אמר שהוא ינצח את קינגסטון ויזכה בתואר, ולאחר מכן הקרב ביניהם הפך לרשמי לאירוע סופר שואודאון בערב הסעודית. באירוע זה, זיגלר נוצח. באירוע סטומפינג גראונדס, זיגלר כשל בניסיונו פעם נוספת לזכות בתואר לאחר שהפסיד לקינגסטון בקרב כלוב. ב-24 ביוני בתוכנית Raw, קופי קינגסטון, ניצח את קווין אואנס וסמי זיין בקרבות יחידים שונים (קינגסטון ואואנס הופיעו בתוכנית כחלק מחוק הויילד קארד). לאחר קרבות אלו, קינגסטון הותקף על ידי סמואה ג'ו. באירוע חוקי אקסטרים, קינגסטון ניצח את סמואה ג'ו. ב-18 ביולי, קרב משולש על אליפות ה-WWE נקבע לאירוע סמאקוויל.

באירוע כסף בבנק, ביילי ניצחה בקרב הכסף בבנק של הנשים ומאוחר יותר באותו הערב, היא פדתה את המזוודה על אלופת הנשים החדשה של סמאקדאון, שארלוט פלייר, לאחר שניצחה דקות ספורות לפני את בקי לינץ'. ב-4 ביוני בתוכנית סמאקדאון, פלייר השתתפה בקרב משולש נגד כרמלה ונציגת Raw, אלכסה בליס, שהופיעה בתוכנית כחלק מחוק הויילד קארד, כדי לנסות לקבל את הקרב החוזר שלה על התואר נגד ביילי. בסופו של דבר, בקרב זה ניצחה בליס ובעקבות זאת היא זו שתתחרה מול ביילי על אליפות הנשים של סמאקדאון בסטומפינג גראונדס. באירוע זה, בליס נוצחה. באירוע חוקי אקסטרים, בליס כשלה בניסיונה פעם נוספת לזכות בתואר לאחר שהפסידה לביילי בקרב האנדיקאפ 2 נגד 1, כשהצטוותה לשורות ניקי קרוס. ב-18 ביולי, קרב משולש על אליפות הנשים של סמאקדאון נקבע לאירוע סמאקוויל. מנגד, קרב זה הוסר מרשימת הקרבות ב-27 ביולי.

במופע המקדים לאירוע חוקי אקסטרים, שינסקה נקאמורה ניצח את פין באלור וזכה באליפות הבין יבשתית. קרב חוזר בין השניים נקבע לאירוע סמאקוויל. לעומת זאת, באלור הוסר מהקרב ב-27 ביולי לאחר שספג פציעה.

בנוסף לקרבות, דווח שתהיה הופעה מוזיקלית של אליאס.

## תוצאות

## קישורים חיצוניים

## הערות שוליים

קטגוריה:אירועי שלם וצפה של ה-WWE בשנת 2019
ארינה שראפובה

**ארינה שראפובה** (ברוסית: **Ари́на Ая́новна Шара́пова**; נולדה ב-30 במאי 1961) היא מגישת טלוויזיה ועיתונאית רוסייה.

## ביוגרפיה
שראפובה נולדה במוסקבה, עקב עבודתו של אביה כדיפלומט היא גרה חלק מילדותה במזרח התיכון. ב-1984 סיימה ללמוד סוציולוגיה יישומית באוניברסיטת מוסקבה, לאחר מכן למדה במכון הלאומי לשפות זרות במוסקבה (Московский государственный лингвистический университет).

ב-1985 התחילה לעבוד ברי"א נובוסטי שם הייתה עד 1991, ואחר כך החלה לעבוד ב-VGTRK. מ-1998 ועד 1998 הגישה את תוכנית האירוח "ארינה". ב-2001 החלה להגיש את תוכנית הבוקר "בוקר טוב".

ב-1997, ו-2002 הייתה מוסרת הניקוד שמטעם רוסיה באירוויזיון.

ב-2006 קיבלה את אות "מסדר החברות" (Орден Дружбы) מטעם ממשלת רוסיה.

במסגרת הבחירות הפרלמנטריות ברוסיה 2011 הגישה דיבייט פוליטי.

במהלך הבחירות לראשות עיריית מוסקבה ב-2013 תמכה במועמד סרגיי סוביאנין.

ב-2014 ייסדה בית ספר משלה לאומנויות וטכנולוגיית מדיה.

## קישורים חיצוניים

* 

קטגוריה:סגל ערוץ 1 הרוסי
קטגוריה:מנחות טלוויזיה רוסיות
קטגוריה:מעוטרי עיטור הידידות (רוסיה)
קטגוריה:רוסיות שנולדו ב-1961
קטגוריה:רוסים שנולדו ב-1961
ג'ייקוב ברנט

**ג'ייקוב בַּרְנֶט** (באנגלית: **Jacob Barnett**, נולד ב-26 במאי 1998) הוא אסטרופיזיקאי אמריקאי, הנמצא על הספקטרום האוטיסטי ובעל IQ של 170. לשעבר ילד פלא במתמטיקה.

## ביוגרפיה
ג'ייקוב ברנט נולד באינדיאנפוליס, אינדיאנה שבארצות הברית לקריסטין ומיכאל בארנט, כבן בכור. לו שני אחים.

בגיל שנתיים אובחן עם אוטיזם קשה, ולפי הערכת הרופאים "יש סיכוי סביר שלא יוכל לעולם לטפל בעצמו או לקרוא". אולם לאחר שאמו קריסטין ברנט שמה לב שג'ייקוב מתעניין בדברים מורכבים, ולא בצעצועים או משחקים כמו ילדים אחרים, הוא החל לפרוח ולהתפתח בקצב מהיר. בגיל 10 נרשם ללימודים באוניברסיטת אינדיאנה ובגיל 13 (הצעיר ביותר אי פעם) פרסם מאמר מדעי באסטרופיזיקה.

התפרסם בעקבות הופעתו בתוכנית 60 דקות בערוץ CBS News, בה טען שהוא יכול לחשב חישובים מתמטיים מסובכים בעזרת מימד רביעי, שקשה להסביר אותו בעזרת שלושת הממדים המוכרים למדע ה"רגיל", וכן הסביר איך משרתת אותו הסינסתזיה שלו בתחום. הרצאתו "שכח מה שידעת" במסגרת מיזם "TED בני נוער" מ-2012 זכתה למעלה מ-9 מיליון צפיות.

בשנת 2013, בגיל 14, החל ללמוד תואר שני בפיזיקה תאורטית במכון פרימיטר לפיזיקה תאורטית  באוניברסיטת ווטרלו, שבקנדה, סיים את לימודיו תוך שנה, ובכך הפך לבוגר הצעיר ביותר בהיסטוריה של המוסד.

באפריל 2015, בטרם מלאו לו 17 שנים, פרסם ברנט יחד עם המנחה שלו לדוקטורט באוניברסיטת ווטרלו, פרופסור לי סמולין, מאמר המצביע על פגם בייצוג כבידה קוונטית לפי התיאור ההמילטוניאני.

תחומי המחקר שלו הם יסודות קוונטים ופיזיקה של חומר מעובה.

בשנת 2025 יצאה סדרת טלוויזיה בשם ״משפחה אמריקאית טובה״ המספרת על משפחתו, בה הוא מגולם על ידי אייאס דלמן.

## חיים אישיים
ברנט מתגורר בקנדה ונמצא בזוגיות.

## קישורים חיצוניים

* הפרופיל של ג'ייקוב ברנט, באתר לינקדאין 
* ערוץ הווידאו של ג'ייקוב ברנט, באתר יוטיוב 
* הפרופיל של ג'ייקוב ברנט, באתר מכון פרימיטר לפיזיקה תאורטית 

## הערות שוליים

קטגוריה:אסטרופיזיקאים אמריקאים
קטגוריה:ילדי פלא במתמטיקה
קטגוריה:אוטיסטים אמריקאים
קטגוריה:בוגרי אוניברסיטת אינדיאנה באינדיאנפוליס
קטגוריה:בוגרי אוניברסיטאות ומכללות בקנדה
קטגוריה:מהגרים מארצות הברית לקנדה
קטגוריה:אמריקאים שנולדו ב-1998
קו 5 (הרכבת התחתית של מדריד)

**קו 5 של הרכבת התחתית של מדריד** (בספרדית: **línea 5**) הוא קו רכבת תחתית במערכת הרכבת התחתית של מדריד. הקו, שנפתח בשנת 1968 ממלא תפקיד חשוב במערכת ומקשר בין מספר קווים אחרים. הקו נוסע לאורך כל מסלולו מתחת לאדמה. המסלול של הקו מסומן בצבע ירוק בהיר, פועלות בו 32 תחנות ואורכו 23 קילומטר מקצה לקצה. הקו נפתח רק שנים רבות לאחר בנייתו של קו 6 עקב הקיפאון בבנייה ושופץ מספר פעמים במהלך השנים. קו 5 היה הקו האחרון שנבנה ברוחב צר.

## מסלול הקו

## קישורים חיצוניים

* 

קטגוריה:קווי הרכבת התחתית של מדריד
אלכסנדרה פטרובה

**אלכסנדרה פטרובה** (ברוסית: **Александра Валерьевна Петрова**; נולדה ב-18 בספטמבר 1980 – 16 בספטמבר 2000) הייתה דוגמנית רוסייה.

## ביוגרפיה
פטרובה נולדה בצ'בוקסרי.

בגיל ארבע עשרה החלה ללמוד בבית ספר לדוגמנות ולאחר מכן החלה להשתתף בתחרויות יופי.

היא ייצגה את צ'בוקסרי בתחרות מיס רוסיה 1996 שנערכה בנובגורוד וזכתה בה. היא הופיעה במספר תוכניות טלוויזיה ואף הוצע לה תפקיד בהוליווד. לאחר שנת כהונתה הוצע לה חוזה עם פורד מודלס אך היא סירבה לכך עקב הדרישות להוריד במשקל, ללמוד אנגלית ולקצר את שיערה. היא ייצגה את רוסיה במיס תבל 1999.

ב-16 בספטמבר 2000 נרצחה ביחד עם בן זוגה וחברו שלו, בחקירת נסיבות המעשה נתגלה שהיא הייתה עדה לפשע של ארגון פשע.

## קישורים חיצוניים

* כתבה באתר rbth
* כתבה באתר viola

קטגוריה:זוכות מיס רוסיה
קטגוריה:משתתפות בתחרות מיס תבל 1999
קטגוריה:קורבנות רצח ברוסיה
קטגוריה:רוסיות שנולדו ב-1980
קטגוריה:רוסים שנולדו ב-1980
קטגוריה:רוסיות שנפטרו ב-2000
קטגוריה:רוסים שנפטרו ב-2000
אבי מאור (כדורסלן)

**אבי מאור** (נולד ב-20 באוקטובר 1960) הוא כדורסלן עבר ישראלי בגובה 1.98 מטר, ששיחק בעמדת הפורוורד בהפועל חולון, מכבי ראשון לציון ובנבחרת ישראל. ידוע בכינוי "כּוּשי".

## ביוגרפיה
מאור נולד בחולון. בגיל 12 החל לשחק כדורסל בבית הספר לכדורסל של הפועל חולון, יחד עם מוטי דניאל, ישראל אלימלך וניב בוגין. למד באורט חולון במגמת אלקטרוניקה, והמשיך ללמוד בכיתות י"ג וי"ד באורט סינגאלובסקי. התגייס לצה"ל ושירת ביחידה 8200 בלי להיות ספורטאי מצטיין, לדבריו, כי היה חשוב לו לרוץ בשני המסלולים במקביל. במקביל, לאורך השנים שיחק כדורסל בנבחרות הצעירות של ישראל: נוער, קדטים, עתודה, ובהמשך גם בנבחרת הבוגרת.

בעונת 1978/1979 הועלה מאור לבוגרים של הפועל חולון על ידי המאמן פיני גרשון. כבר בעונתו הראשונה הפך מאור לשחקן חמישייה וקלע בממוצע 10.5 נקודות למשחק. סך הכל שיחק מאור במשך 11 עונות בחולון עד עונת 1988/1989. הישג השיא של מאור מבחינה קבוצתית היה הגעה לגמר גביע המדינה בכדורסל 1985/1986, שם הפסידה קבוצתו למכבי תל אביב.

בשנת 1988 שיחק מאור במדי נבחרת ישראל בטורניר הקדם אולימפי לקראת אולימפיאדת סיאול תחת המאמן רלף קליין. הנבחרת הפסידה שני משחקים (לנבחרות יוון ויוגוסלביה), ניצחה את נבחרת נורווגיה ולא הצליחה להעפיל לאולימפיאדה. מאור קלע 4 נקודות בסך הכל. בשנת 1989 השתתף מאור במוקדמות אליפות אירופה בכדורסל 1989, במסגרתו ישראל, לראשונה, לא העפילה לטורניר גמר אליפות אירופה.

בעונת 1989/1990 הצטרף למכבי ראשון לציון, ובמדיה שיחק עוד ארבע עונות, ובמהלכן שיחק יחד עם מיקי ברקוביץ'. בשנת 1994 נפצע מאור, וכתוצאה מכך פרש מכדורסל. הישג השיא של מאור מבחינה קבוצתית במכבי ראשון לציון היה הגעה לגמר גביע המדינה בכדורסל 1991/1992, בו הפסידה קבוצתו להפועל גליל עליון.

סך הכל שיחק מאור 15 עונות בליגה הראשונה, בהן קלע בממוצע 7.3 נקודות בליגה הסדירה ו-5.7 נקודות בפלייאוף. בנבחרת ישראל רשם מאור 27 הופעות והשתתף בטורניר הקדם אולימפי סיאול 1988 ובמוקדמות אליפות אירופה בכדורסל 1989.

לאחר הפרישה, אימן מאור כדורסל ילדים ונוער עד שנת 2000, וכיום עוסק בנדל"ן. בנו, ארד מאור, גם הוא כדורסלן.

## קישורים חיצוניים

* אבי מאור, קלעי כל הזמנים, אתר מנהלת הליגה
* אבי מאור אתר מנהלת הליגה בכדורסל
* 

## הערות שוליים

קטגוריה:כדורסלני הפועל חולון
קטגוריה:כדורסלני מכבי ראשון לציון
קטגוריה:כדורסלני נבחרת ישראל
קטגוריה:בוגרי תיכון אורט חולון
קטגוריה:חולון: אישים
קטגוריה:ישראלים שנולדו ב-1960
Microsoft Publisher

**Microsoft Publisher** (מיקרוסופט פאבלישר) של חברת מיקרוסופט הוא יישום שולחני לפרסום, השונה מ- Microsoft Word בכך שהדגש מושם על פריסת ועיצוב עמודים ולא על הרכב והגהה של טקסטים.
## סקירה כללית
Publisher כלול במהדורות המתקדמות של מיקרוסופט אופיס ומשקף את הדגש של מיקרוסופט ביישום כאלטרנטיבה קלה לשימוש. מכירות היישום מתמקדות בשוק העסקים הקטנים, שלא מקדישים משאבים עבור מעצבים מקצועיים להכנת חומרי שיווק ומסמכים אחרים, עם זאת, יש לה נתח קטן יחסית משוק ההוצאה לאור השולחנית, הנשלט על ידי Adobe InDesign ולפני כן QuarkXPress.
## תאימות
LibreOffice תמך בפורמט הקובץ הקנייני של מיקרוסופט (.pub) מאז פברואר 2013. Adobe PageMaker שומר גם קבצים עם סיומת .pub, אך שני פורמטי הקבצים אינם תואמים ואינם קשורים זה לזה. Publisher תומך במספר פורמטים אחרים של קבצים, כולל פורמט Enhanced Metafile (EMF) הנתמך בפלטפורמות Windows. ניתן להשתמש בגרסת הניסיון של Microsoft Publisher כדי להציג קובצי .pub גם מעבר לתקופת הניסיון.

## קישורים חיצוניים

* 

קטגוריה:הוצאה לאור שולחנית
קטגוריה:מיקרוסופט אופיס
החלטה 695 של מועצת הביטחון של האו"ם

**החלטה 695 של מועצת הביטחון של האו"ם** היא החלטה של מועצת הביטחון של האו"ם שהתקבלה פה אחד ב-30 במאי 1991, על ידי מועצת הביטחון של האומות המאוחדות, לאחר סקירה של מזכ"ל האו"ם על כח התצפית של האו"ם באזור רמת הגולן.

המועצה ציינה את מאמציה לכונן שלום עמיד וצודק במזרח התיכון.

## ההחלטה
המועצה החליטה לקרוא לצדדים הנוגעים בדבר ליישם מיידית את החלטה 338 של מועצת הביטחון של האו"ם (1973). היא חידשה את המנדט של כוח התצפית שהיה אמור להסתיים בהתאם להחלטה 679 של מועצת הביטחון של האו"ם למשך שישה חודשים נוספים, עד ל-30 בנובמבר 1991, וביקשה כי המזכ"ל יגיש דו"ח על המצב בסוף אותה תקופה.

## ראו גם
* הסכסוך הישראלי-ערבי
* יחסי ישראל–סוריה

## קישורים חיצוניים
* [נוסח ההחלטה](https://undocs.org/S/RES/695(1991))

695
695
695
קטגוריה:אונדו"ף
שמואל משינאווא

רבי **שמואל רבינוביץ** הידוע כ**שמואל משינאווא** (ה'תקנ"ז, 1797 – ח' בשבט ה'תרל"ג, 1873) היה אדמו"ר חסידי בדור השלישי לחסידות. מחבר הספר "רמתיים צופים" על תנא דבי אליהו.

## תולדותיו
נולד בגליציה, בנערותו למד אצל רבי מנחם מנדל הגר מקוסוב. בהיותו כבן 17 עבר ללמוד אצל רבי שלמה לייב מלענטשנא, ולאחר מכן בהיותו בן 18-19 הלך ללמוד אצל רבי שמחה בונם מפשיסחה שם גדל כבן בית, כשאכסנייתו בחדר לימודו של הרבי. לאחר פטירת רבו בשנת תקפ"ז (1827), עבר ללמוד אצל רבי מנחם מנדל מקוצק, ולאחר מכן אצל רבי יצחק מנשכיז, ורבי יצחק מאיר אלתר.

כיהן כרב בערים וואלדובא, ברוק, שדליץ, ולאוויטש, ובסוף ימיו גם בעיר נאשיילסק, שם גם נקבר. נשא בזיווג שני את הרבנית בריינדל בתו של רבי אברהם מטשכנוב.

חיבר את הספר הידוע "רמתיים צופים", שהוא פירוש על הספר תנא דבי אליהו בדרך החסידות. בספר יש מקבץ של תורות ששמע בעצמו מפי שבעת רבותיו, החוזה מלובלין, היהודי הקדוש, רבי שמחה בונם מפשיסחה, רבי מנחם מנדל מקוצק, רבי שלמה לייב מלענטשנע רבי יצחק מנסכיז', ורבי יצחק מאיר אלתר.
בנוסף קיבץ בספר את תורותם של למעלה משישים רבנים, ביניהם האדמו"ר הזקן מוורקא רבי ישראל יצחק קאליש, רבי אברהם משה מפשיסחה, רבי זושא מפלאצק ורבי שרגא פייבל דנציגר מגריצא. הספר נמשך עד פרק ז' בתנא דבי אליהו רבא, ושאר הכתבים אבדו. הספר הודפס לראשונה בשנת תרמ"א (1881).

## אילן יוחסין

## מרבותיו
* רבי יעקב יצחק הורוביץ, החוזה מלובלין.
* רבי יעקב יצחק מפשיסחה, היהודי הקדוש.
* רבי שמחה בונם מפשיסחה.
* רבי מנחם מנדל הגר מקאסוב, האהבת שלום.
* רבי יצחק מנשכיז.
* רבי מנחם מנדל מקוצק.
* רבי יצחק מאיר אלתר, החידושי הרי"ם.
* רבי שלמה לייב מלענטשנא.

## לקריאה נוספת
*יצחק אלפסי, אנציקלופדיה לחסידות כרך ג', מוסד הרב קוק, ירושלים, תשס"ה, טור תשפ
* ר' שמואל צבי זינגער – הקדמה לספר רמתיים צופים, ירושלים, תשע"ו

## קישורים חיצוניים
*
* 

## הערות שוליים

קטגוריה:אדמו"רים
קטגוריה:רבנים פולנים
קטגוריה:שדליץ: רבנים
קטגוריה:נאשיילסק: רבנים
קטגוריה:תלמידי החוזה מלובלין
קטגוריה:יהודים גליציאנים
קטגוריה:ילידי 1797
קטגוריה:נפטרים ב-1873
החלטה 684 של מועצת הביטחון של האו"ם

**החלטה 684 של מועצת הביטחון של האו"ם** הייתה החלטה של מועצת הביטחון של האו"ם שהתקבלה פה אחד ב-30 בינואר 1991, על ידי מועצת הביטחון של האומות המאוחדות, לאחר עיון בהחלטות הקודמות בנושא ולאחר עיון בדו"ח של מזכ"ל האו"ם על כח הביניים הזמני של האו"ם.

## ההחלטה
המועצה החליטה להאריך את המנדט של יוניפי"ל לחצי שנה נוספת, עד ל-31 ביולי 1991.

לאחר מכן הדגישה המועצה את העוצמה של הכוח, וביקשה מהמזכ"ל לדווח על ההתקדמות בביצוע החלטות 425 (1978) ו-426 (1978).

## ראו גם
* הסכסוך הישראלי-ערבי
* יחסי ישראל–לבנון
* הלחימה בדרום לבנון (1985–2000)
* מלחמת האזרחים בלבנון

## קישורים חיצוניים
* [נוסח ההחלטה](https://undocs.org/S/RES/684(1991))

684
684
684
684
הר אבס

**הר אבס** (באנגלית: **Mount Abbs**) הוא ההר הגבוה ביותר ברכס אראמיס, בהרי הנסיך צ'ארלס באדמת מק. רוברטסון שבאנטארקטיקה. 

גובהו של ההר 2,135 מטרים מעל פני הים. 

צורת ההר פירמידלית כפירמידה קטומה, כאשר מדרונו הצפוני של ההר אנכי, אורכו של ההר (מצפון לדרום) 2 קילומטרים, ורוחבו של ההר (ממזרח למערב) 4 קילומטרים.

ההר מצוי בחלקו המרכזי של רכס אראמיס, בסמוך ממערבית למסיב תומפסון. ההר ממוקם 18 קילומטרים דרומית מזרחית מהר מקרתי.

## היסטוריה
### גילוי ההר

הראשונים שהגיעו אל ההר היו אנשי המשלחת הדרומית של משלחת החקר האנטארקטית הלאומית של אוסטרליה בינואר 1957 בהנהגת ו. ג. בושר (WG Bewsher).

### מקור השם

בושר קרא להר על שמו של גורדון אבס (Gordon Abbs), מפעיל הרדיו בתחנת מוסון בשנת 1956.

## קישורים חיצוניים

* הר אבס באתר הסקר הגאולוגי של ארצות הברית
* הר אבס באתר הגאזט האנטארקטי של ממשלת אוסטרליה
* הר אבס באתר הגאזט האנטארקטי המשווה SCAR של ממשלת אוסטרליה
* מפת אזור הר אבס

## הערות שוליים

אבס
אחיות (ספר)

**אחיות** (באנגלית: **Sisters**) הוא ספר רב מכר מאת הסופרת האמריקאית ריינה טלגמאייר העוסק בה ובמשפחתה. הספר הזה הוא השני של טלגמאייר, וספר המשך ל"חיוך" מ-2010.

## עלילה
עלילת הספר מתרחשת במהלך המסע של משפחת טלגמאייר מסן פרנסיסקו לבני דודם שגרים בקולורדו.

אבא של ריינה לא נוסע עם המשפחה, אלא נשאר בבית וטס לבני הדודים מאוחר יותר. ריינה חושבת שאביה לא נוסע איתם בכלל ושיש לו קשיים בעבודה, אך בסוף הספר היא מגלה שאביה ואמה התחילו תהליך גירושים.

במהלך הנסיעה ריינה ואחותה אמרה רבות. בדרך חזרה המכונית נתקעת, אמא של ריינה הולכת לעיר עם האח הקטן וויל להביא גרר, וריינה ואחותה נשארות במכונית. במהלך השהייה, ריינה ואמרה מוצאות במכונית את נחש המחמד של אמרה, מנגו, שהלך לאיבוד כמה שבועות קודם לכן. ביחד, אחרי שהן משתפות פעולה, הן מצליחות לתפוס את הנחש. נרמז שהחוויה עוזרת מאוד לחיזוק הקשר ביניהן.
## ראו גם
* ריינה טלגמאייר
* דרמה (ספר)

## קישורים חיצוניים
* 

## הערות שוליים

קטגוריה:אוטוביוגרפיות
קטגוריה:זוכי פרס אייזנר
נתנאל ארצי

**נתנאל ארצי** (נולד ב-21 במרץ 1997) הוא כדורסלן ישראלי המשחק בהפועל חולון מליגת העל בעמדת הסמול פורוורד.

## קריירה
ארצי גדל במחלקות הנוער של מכבי חיפה. עלה לבוגרים של מכבי חיפה בעונת 2014/2015 אך לא שותף. בעונה הבאה, עונת 2015/2016, ארצי מיעט לקבל דקות משחק, ועבר בהשאלה למכבי הוד השרון מהליגה הלאומית. עונה לאחר מכן, עבר ארצי עבר להפועל עפולה מהליגה הלאומית (במסגרת הכרטיס הכפול).

לאחר עונה טובה בעפולה קיבל מעט יותר דקות כשנפתחה עונת 2017/2018. עם זאת, הוא לא הסתפק ב-5.5 דק' למשחק, וביקש לעבור למכבי אשדוד לאחר שישה משחקים, שם קיבל נתח דקות דומה.

את עונת 2018/2019 פתח בהפועל גלבוע גליל, קיבל דקות משמעותיות (כ-23 למשחק), ונתן עונה מרשימה של 7.6 נק' בממוצע למשחק. העונה הזו נתנה לו את תואר "השחקן המשתפר" ממנהלת הליגה לכדורסל. בעונתו השנייה בגלבוע גליל שותף ב-25 משחקים והעמיד ממוצעים של 6.6 נק' ו-3.6 ריבאונדים ב-23.2 דק'. בעונתו השלישית בגלבוע גליל שותף ב-26 משחקים והעמיד ממוצעים של 9.2 נק' ו-2.9 ריבאונדים ב-21.8 דק'.

בעונת 2021/22 חתם במכבי ראשון לציון על חוזה לשנתיים, בעונה זו שותף ב-27 משחקים והעמיד ממוצעים של 8.9 נק' ו-3.6 ריבאונדים, הקבוצה סיימה במקום האחרון ונשרה לליגה הלאומית וארצי שוחרר בתום העונה.

ביוני 2022 חתם על חוזה לעונה אחת בהפועל אילת.

ב-24 באפריל 2023 חתם לשנתיים בהפועל חולון.

## נבחרות
ארצי היה חלק חשוב מהנבחרות הצעירות. בקיץ 2017 הוא זכה במדליית הכסף עם נבחרת העתודה, באליפות אירופה עד גיל 20. ארצי קלע בממוצע של 12.9 נקודות וקטף 6.3 ריבאונדים למשחק.

בקיץ 2019 היה חלק מנבחרת האוניברסיאדה, אשר עמה הגיע עד לחצי הגמר. שם הפסידה הנבחרת לארצות הברית והתנחמה במקום הרביעי בטורניר.

ארצי זומן מספר פעמים לסגל הרחב של הנבחרת הבוגרת, אך נופה כשהכריזו על הסגל הסופי.

## קישורים חיצוניים

* נתנאל ארצי, באתר מנהלת הליגה

## הערות שוליים

קטגוריה:כדורסלני מכבי חיפה
קטגוריה:כדורסלני מכבי הוד השרון
קטגוריה:כדורסלני הפועל עפולה
קטגוריה:כדורסלני מכבי אשדוד
קטגוריה:כדורסלני הפועל גלבוע גליל
קטגוריה:כדורסלני מכבי ראשון לציון
קטגוריה:כדורסלני הפועל אילת
קטגוריה:כדורסלני הפועל חולון
קטגוריה:כדורסלני נבחרת ישראל 3x3
קטגוריה:ישראלים שנולדו ב-1997
קרחון כריבדיס (אנטארקטיקה)

**קרחון כריבדיס** (באנגלית: **Charybdis Glacier**) הוא קרחון גדול בהרי הנסיך צ'ארלס, באדמת מק. רוברטסון שבאנטארקטיקה.

הקרחון זורם לכיוון צפון מזרח, מפריד בין רכס פורתוס לבין רכס אראמיס (ומנקז את רכסים אלה), ונשפך אל צידו המערבי של מדף הקרח אמרי.

## היסטוריה
### גילוי הקרחון

הראשונים שהגיעו אל הרכס היו אנשי המשלחת הדרומית של משלחת החקר האנטארקטית הלאומית של אוסטרליה בינואר 1957 בהנהגת ו. ג. בושר (WG Bewsher).
### מקור השם

המשלחת קראה לקרחון על שמה של המפלצת האגדית כריבדיס מהמיתולוגיה היוונית, בשל הקושי של משלחת המחקר בנסותה לחצות את הקרחון.

## קישורים חיצוניים

* קרחון כריבדיס באתר הסקר הגאולוגי של ארצות הברית
* קרחון כריבדיס באתר הגאזט האנטארקטי של ממשלת אוסטרליה
* קרחון כריבדיס באתר הגאזט האנטארקטי המשווה SCAR של ממשלת אוסטרליה

## הערות שוליים

כריבדיס
החלטה 426 של מועצת הביטחון של האו"ם

**החלטה 426 של מועצת הביטחון של האו"ם** הייתה החלטה של מועצת הביטחון של האו"ם שהתקבלה פה אחד ב-19 במרץ 1978, על ידי מועצת הביטחון של האומות המאוחדות. ההחלטה התקבלה באותו יום ומיד לאחר שהתקבלה החלטה 425.

## ההחלטה
ההחלטה אישרה את סמכויות האכיפה של כח יוניפי"ל לשישה חודשים על פי המלצת מזכ"ל האו"ם, כשלאחר שישה חודשים העניין יובא להחלטה נוספת.

נציגי צ'כוסלובקיה וברית המועצות נמנעו בהצבעה, ונציג הרפובליקה העממית של סין לא השתתף בה.

## ראו גם
* הסכסוך הישראלי-ערבי
* יחסי ישראל–לבנון

## קישורים חיצוניים
* [נוסח ההחלטה](https://undocs.org/S/RES/426(1978))

426
426
426
426
קטגוריה:יחסי ישראל–לבנון
קטגוריה:גבול ישראל–לבנון
קטגוריה:מבצע ליטני
426
דריוס גרלנד

**דריוס גרלנד** (באנגלית: **Darius Garland**; נולד ב-26 בינואר 2000) הוא כדורסלן אמריקאי המשחק בקבוצת לוס אנג'לס קליפרס מליגת ה-NBA, בעמדת הרכז. אביו, וינסטון גרלנד, שיחק ב-NBA בין השנים 1987–1995.

## קריירת תיכונים ומכללות
גרלנד נולד בעיר גארי שבאינדיאנה, ובגיל 12 עבר עם משפחתו לנאשוויל שבטנסי. בכל 4 עונותיו בקבוצת הכדורסל של "אקדמיית ברנטווד" זכה עמה באליפות ליגת התיכונים השנייה של טנסי, וב-3 מתוכן זכה בתואר שחקן התיכונים המצטיין של הליגה. בעונת 2017/2018 קלע 27.6 נקודות בממוצע למשחק, נבחר להשתתף במשחק מקדונלד'ס אול-אמריקן ובנייקי הופ סאמיט, וזכה בתואר השחקן המצטיין של כל ליגות התיכונים בטנסי.

בשנת 2018 החל גרלנד ללמוד באוניברסיטת ואנדרבילט אשר בנאשוויל, ובארבעת משחקיו הראשונים בקבוצת הכדורסל שלה הצטיין עם ממוצע של 19.8 נקודות למשחק. במהלך המשחק החמישי של העונה, ב-23 בנובמבר 2018, נפצע בברכו השמאלית ונאלץ להתפנות לקבלת טיפול. מאוחר יותר התברר כי מדובר בקרע במניסקוס, אשר השבית את גרלנד ממשחק עד לסיום העונה. בינואר 2019 הודיע על כוונתו לעזוב את ואנדרבילט כבר לאחר עונה אחת, ולהעמיד את עצמו לבחירה בדראפט ה-NBA.

## קריירת משחק ב-NBA
בדראפט ה-NBA 2019 נבחר גרלנד בבחירה החמישית, על ידי קליבלנד קאבלירס. לאורך עונת הרוקי שלו שימש כשחקן חמישייה קבוע בקליבלנד, ותרם 12.3 נקודות ו-3.9 אסיסטים בממוצע למשחק.
בשנת 2022 נבחר למשחק האולסטאר של ה- NBA.

## סטטיסטיקות הקריירה
### בליגת המכללות

### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי אינדיאנה
קטגוריה:גארי (אינדיאנה): אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:אינדיאנה: כדורסלנים
קטגוריה:כדורסלני אוניברסיטת ואנדרבילט
קטגוריה:בחירות דראפט של קליבלנד קאבלירס
קטגוריה:כדורסלני קליבלנד קאבלירס
קטגוריה:זוכי תחרות אתגר הכישורים של ה-NBA
קטגוריה:אמריקאים שנולדו ב-2000
Boyfriend (שיר של אריאנה גרנדה)

**Boyfriend** (בעברית: **חבר**) הוא סינגל שהוקלט על ידי הזמרת-יוצרת האמריקאית אריאנה גרנדה, בשיתוף עם הרכב המוזיקלי Social House. השיר יצא לאור ב-2 באוגוסט 2019, על ידי חברת התקליטים ריפבליק רקורדס, כסינגל שלא מתוך אלבום.

## רקע והפקה
השיר נחשף לראשונה על ידי גרנדה בעמוד האינסטגרם ב-24 ביולי 2019. ב-29 ביולי, פרסמה גרנדה תמונה עם הכיתוב "אתה לא החבר שלי". יממה לאחר מכן חשפה הצצה לווידאו קליפ.

ב-30 ביולי 2019, פורסמה עטיפתו הרשמית של השיר, בחשבון הטוויטר של גרנדה.

## ביקורת
### רשימות סוף שנה וכל הזמנים
"Boyfriend" נחשב בעיני מבקרים רבים לאחד השירים הטובים ביותר בשנת 2019.

## וידאו קליפ
הווידאו קליפ המלא שיצא עבור השיר הועלה לערוץ היוטיוב של גרנדה ב-2 באוגוסט 2019. הקליפ בוים על ידי האנה לוקס דייוויס.

## מיקומי שיא

### מצעדי סוף שנה

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי אריאנה גרנדה
קטגוריה:שירים באנגלית
קטגוריה:שירים שנכתבו על ידי אדגר באררה
קטגוריה:שירים שנכתבו על ידי אריאנה גרנדה
קטגוריה:שירים שנכתבו על ידי טומי בראון
קטגוריה:שירים שהופקו על ידי טומי בראון
קטגוריה:וידאו קליפים שבוימו על ידי האנה לוקס דייוויס
קטגוריה:שירי להט"ב
קטגוריה:סינגלים שהגיעו למקום הראשון באיסלנד
קטגוריה:שירי פלטינה משולשת באוסטרליה
קטגוריה:סינגלים בהוצאת ריפבליק רקורדס
נתן סוויה

**נתן סוויה** (באנגלית: **Nathan Sawaya**; נולד ב-10 ביולי 1973) הוא אמן אמריקאי המתמחה בפיסול בלגו.

## ביוגרפיה
סוויה נולד בקולוויל שבוושינגטון, ארצות הברית, וגדל בוונטה, אורגון. הוא למד משפטים באוניברסיטת ניו יורק והוסמך כעורך דין. הוא התמחה ועבד במשרד Winston & Strawn בהוליווד.

סוויה אהב לשחק ולבנות בלגו, וזה היה תחביבו העיקרי במשך שנים. כשהתבגר הוא התמקצע בתחביבו והחל לבנות פסלים אמנותיים מאלפי לבני לגו. ב-2004, אחרי שיצירתו זכתה להכרה, הוא עזב את עבודתו כעורך דין והפך לאמן במשרה מלאה. בהתחלה הוא עבד בעבור חברת לגו אך ב-2004 התפצל מהם ופתח סטודיו בעיר ניו יורק. כיום הוא עובד כאמן עצמאי, ולמרות זאת זוכה להכרה רשמית של לגו כאחד מבנאי הלגו הטובים בעולם וזכה לתעודת "מקצוען לגו" מהחברה.

יצירות האמנות של סוויה כוללות מיניאטורה באורך 7 מטר של גשר ברוקלין, דגם גדול של טירנוזאורוס רקס ודגם בגובה 6 מטר של האן סולו קפוא בפחמן. הפסלים האמנותיים המזוהים עמו נקראים בשמות צבעים: "צהוב" - פלג גוף עליון של אדם הקורע את חזהו ומתוך קרביו נשפכים לבני לגו, "אדום" ו"כחול". הפסל "כחול" נמכר בגלריית אגורה ב-2010.

תערוכת היחיד הראשונה שלו נפתחה באביב 2007 במוזיאון לנקסטר לאמנות ונקראה "The Art of the Brick" (בתרגום חופשי "אמנות לבנת הלגו") והייתה הפעם הראשונה שבה מוזיאון גדול מציג תערוכה שמוקדשת כולה לפיסול בלגו. ב-2011 הציג תערוכה באוסטרליה. ב-2012 החל עם תערוכה נודדת באסיה. ב-2013 הציג תערוכה בניו יורק.

סוויה הציג פעמיים תערוכת יחיד בישראל. בפעם הראשונה בגני התערוכה ב-2013 ובפעם השנייה בהיכל הספורט טוטו בחולון ב-2019.

## קישורים חיצוניים

* 

* 
*  אמנות לגו מאת נתן סוויה - גלריית תמונות מתערוכת אמנות לגו בישראל 2019, בפליקר

קטגוריה:פסלים אמריקאים
קטגוריה:בוגרי בית הספר למשפטים באוניברסיטת ניו יורק
קטגוריה:לגו
קטגוריה:אמריקאים שנולדו ב-1973
דיסקוגרפיה של ג'יי קול

זוהי ה**[[דיסקוגרפיה]] של [[ג'יי קול]]**, ראפר אמריקאי אשר הוציא 6 אלבומי אולפן, אלבום הופעה אחד, 3 אלבומי אוסף, 3 מיני-אלבומים, 50 סינגלים, 20 וידאו קליפים, 4 מיקסטייפים ושני סינגלים שיווקיים.

## אלבומי אולפן

## אלבומי הופעה

## אלבומי אוסף

## מיני-אלבומים

## מיקסטייפים

## סינגלים
### כאמן סולו

### כאמן אורח

## הערות שוליים

קטגוריה:ג'יי קול
ג'יי קול
ברומלי (זימבבואה)

**ברומלי** () הוא כפר בזימבבואה במחוז משונלנד-מזרח . הכפר ממוקם בגובה של 1,560 מטרים על יד כביש A3 בקרבת הבירה הארארה. במקור היה נקרא הכפר **Broomley**, על שם בית באחוזות טוליצ'ואן שעל גדות לוך לומונד שבסקוטלנד. הכפר מהווה מקום מסחר וחקלאות קטן.

## הערות שוליים

קטגוריה:זימבבואה: ערים
הוליתריום

**הוליתריום** (שם מדעי: *Hulitherium*; מילולית: "הבהמה של שבט ההולי " - שבט ילידים בגינאה החדשה) הוא סוג נכחד של יונק כיס גדול שהשתייך למשפחת הדיפרוטודוניים וחי בגינאה החדשה בתקופת הפלייסטוקן. בסוג זה נכלל מין אחד - *Hulitherium tomasetti*, על שם הכומר ברארד תומסטי שהביא את מאובני היונק למדענים. מאובניו הוגדרו ב-1986.

ההוליתריום נראה כמו וומבט, אך היה גדול הרבה יותר מקנגורו אדום - חיית הכיס הגדולה ביותר כיום, והגיע לגובה של מטר בכתפיו, לאורך של 2 מטרים ולמשקל 75–200 קילוגרם בממוצע. המאובנים שנחשפו של עצמות היונק כוללים בעיקר שרידי גולגולת עדינים, שיניים חזקות, לסת תחתונה, כמה חוליות צוואר ורוב עצם הזרוע, אך כמעט ללא עצמות גפיים אחוריות. מבנה הגפיים העליונות היה גמיש וארוך ונראה שהם יכלו להזדקף כדי לאחוז בענפים.

ההוליתריום היה דומה לזיגומטורוס האוסטרלי. ככל הנראה הסוג הקרוב אליו ביותר היה המאוקופיה (*Maokopia*), גם הוא מגינאה החדשה ושניהם היו קרובים לסוג קולופסיס (*Kolopsis*) שגם חלק ממיניו חיו בגינאה החדשה.

נראה שאורח חייו היה דומה לאורח החיים של הפנדה הענקית וניזון כמוהו מעלי וקני חזרן שצמחו ביערות הגשם ההרריים של גינאה החדשה. מכיוון שאורח החיים בגינאה החדשה לא השתנה כמעט נראה שהיונק נכחד עקב הגעת האדם לאוסטרליה.

## קישורים חיצוניים

קטגוריה:דיפרוטודוניים
קטגוריה:מגה-פאונה של הפלייסטוקן באוקיאניה
קטגוריה:יונקים שחיו בפלייסטוקן באוקיאניה
גנרל חיל הצנחנים

**גנרל חיל הצנחנים** (בגרמנית: **General der Fallschirmtruppe**) הייתה דרגה בלופטוואפה של גרמניה הנאצית במלחמת העולם השנייה, אשר ניתנה לגנרלים בכוחות המוצנחים. הדרגה הייתה של גנרל חיל בכוחות הוורמאכט, אשר נוצרה בשנת 1935, והייתה השלישית בחשיבותה, לאחר דרגות גנרל-אוברסט וגנרל-פלדמרשל. הדרגה היא שוות ערך לדרגת שלושה כוכבים כיום, וניתנה לגנרלים אשר פיקדו על הכוחות המוצנחים בלופטוואפה.

## דרגות מקבילות
קצינים בדרגה מקבילה בחיל הרגלים נקראו "גנרל חיל הרגלים", בחיל הפרשים נקראו "גנרל חיל הפרשים", בחיל השריון נקראו "גנרל חיל השריון" ואילו בחיל התותחנים היו "גנרל חיל התותחנים". כמו כן היו קיימות הדרגות של "גנרל הכוחות ההרריים", "גנרל חיל הקשר". בלופטוואפה, המקבילה לדרגה הייתה "גנרל חיל טייסי הקרב". הדרגה ציינה רק בכללית את הזרוע שבה שירת הגנרל, ולא התייחסה לתפקידו באופן ספציפי.

## בעלי הדרגה
[שמאל|ממוזער|גנרל חיל הצנחנים [אויגן מיינדל ב-1941]]
* ברונו ברויאר שהוצא להורג ביוון כפושע מלחמה.
* פאול קונרת
* ריכרד היידריך
* אויגן מיינדל
* הרמן-ברנהרד ראמקה
* אלפרד שלם
* קורט שטודנט

קטגוריה:דרגות צבאיות בגרמניה
אנדריי סמיונוב

**אנדריי סרגייביץ' סמיונוב** (ברוסית: **Андрей Серге́евич Семёнов**; נולד ב-24 במרץ 1989) הוא כדורגלן עבר רוסי ששיחק בעמדת הבלם.

## קריירת מועדונים
סמיונוב התחיל את הקריירה שלו במחלקת הנוער של ספרטק מוסקבה, אליה הגיע מזו של טורפדו-ZIL מוסקבה. בשנת  חתם בסוקול סראטוב, בהמשך שיחק באיסטרה, נוסטה נובוטרויטסק וסק"א חברובסק.

ב-6 בספטמבר 2012, סמיונוב חתם באמקאר פרם מליגת העל הרוסית. ב-26 בנובמבר 2012, סמיונוב ערך את הופעת הבכורה שלו בהפסד 1–2 לאנז'י מחצ'קלה, בו גם כבש את שער הבכורה שלו בקבוצה.

ב-4 בפברואר 2014, סמיונוב חתם באחמט גרוזני תמורת 400 אלף אירו.

## קריירה בינלאומית
בצעירותו, סמיונוב רשם הופעה אחת בנבחרת הנוער של רוסיה. ב-31 במאי 2014, סמיונוב ערך את הופעת הבכורה שלו בנבחרת רוסיה במשחק ידידות נגד .

סמיונוב נכלל בסגל הנבחרת במונדיאל 2014 ומונדיאל 2018.

## קישורים חיצוניים

קטגוריה:כדורגלנים רוסים
קטגוריה:בלמי כדורגל רוסים
קטגוריה:מוסקבה: כדורגלנים
קטגוריה:כדורגלני סוקול סראטוב
קטגוריה:כדורגלני סק"א חברובסק
קטגוריה:כדורגלני אמקאר פרם
קטגוריה:כדורגלני אחמט גרוזני
קטגוריה:כדורגלני נבחרת רוסיה
קטגוריה:כדורגלני מונדיאל 2014
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:רוסים שנולדו ב-1989
קו 6 (הרכבת התחתית של מדריד)

**קו 6 של הרכבת התחתית של מדריד** (בספרדית: **línea 6**) הוא קו רכבת תחתית במערכת הרכבת התחתית של מדריד. הקו, שנפתח בשנת 1974 ממלא תפקיד חשוב בשירות המערכת ומקשר בין מספר קווים אחרים. הקו נוסע לאורך כל מסלולו מתחת לאדמה. סמל המסלול של הקו הוא בצבע אפור ופועלות בו 28 תחנות על 23.5 קילומטר מקצה לקצה.

## מסלול הקו
הקו, הנוסע במסלול מעגלי סביב מרכז העיר מקשר בין תחנות וקווים רבים במערכת. במסלולו חוצה הקו עשרות יעדים נבחרים בעיר, עובר דרך תחנות הרכבת הראשיות ומקשר בין מספר קווים של הרכבת התחתית של מדריד וקווים של הרכבת הפרברית של מדריד.

## קישורים חיצוניים

* 

קטגוריה:קווי הרכבת התחתית של מדריד
מיס שוודיה 2000

**מיס שוודיה 2000** היא תחרות מיס שוודיה ה-51 במספר.

## אודות התחרות
התחרות נערכה ב-25 במרץ 2000 במרכז הקונגרסים "Svenska Mässan" שבגטבורג, הונחתה על ידי מנחת הטלוויזיה סופיה וויסטאם (Sofia Wistam) ושודרה בערוץ TV4.

28 המתמודדות בתחרות הוצגו לפני כן בטלוויזיה בתוכנית הנקראה "לפני מיס שוודיה 2000" (Inför Fröken Sverige 2000), בהכנות לתחרות לקח חלק גם השחקן יספר סלין.

לא נכלל בתחרות שלב בגדי ים, בשלב שמלות הערב היו מעורבים 10 מעצבי אופנה שונים שעיצבו שמלות למתמודדות.

המעצב פר אנגשדן (Par Engsheden) עיצב את השמלה לזוכה ואלרי אפללו, שמלת סאטן ורודה.

זאת הייתה הפעם שהקהל הצביע בתחרות והייתה לו השפעה על בחירת הזוכה מעבר לשופטים.

## תוצאות
### מיקום

## השופטים
* תרסה אלסהמר
* קריסטינה וייבורן

קטגוריה:מיס שוודיה
קטגוריה:תחרויות יופי ב-2000
קטגוריה:גטבורג: תרבות
קטגוריה:2000 בשוודיה
אוגל SX1000

**אוגל SX1000** (באנגלית: **Ogle SX1000**) היא מכונית קופה מתוצרת **David Ogle Ltd** באמצעות **Ogle Design**  בראשותו של התעשיין ומעצב כלי הרכב דייוויד אוגלי אשר יוצרה בין השנים 1962–1964 בבריטניה.

## "אוגל SX1000"

* דגם "אוגל SX1000" התבסס על דגם ה"מיני קופר"  (דור ראשון) (כל המרכיבים המכניים כולל השלדה והמנוע נלקחו מדגם "מיני קופר").
* דגם "אוגל SX1000" הושק בדצמבר 1961.
* מעטפת גוף הדגם נבנתה מפיברגלס.
* 2 דלתות.
* מנוע קדמי.
* מנוע בנזין.
* סוג הנעה: הנעה קדמית.
* מחיר היחידה עמד על 550 לירה שטרלינג (דצמבר 1961, בריטניה).
* בשנת 1962 נבנתה גרסת מרוץ של דגם ה-"אוגל SX1000" שהייתה קרויה "Ogle Lightweight GT".

## תמונות

קובץ:Ogle SX1000 comp.jpg | "אוגל SX1000"
קובץ:Salon Privé London 2012 (7957409588).jpg | "אוגל SX1000"


## קישורים חיצוניים

* 

## הערות שוליים

קטגוריה:מכוניות קופה
קטגוריה:מכוניות עשויות פיברגלס
קטגוריה:דגמי מכוניות שהושקו ב-1961
קטגוריה:מכוניות בריטיות
מארק רובר

**מארק רוֹבֶּר** (באנגלית: **Mark Rober**, נולד ב-11 במרץ 1980) הוא מהנדס אמריקאי, ממציא ואישיות YouTube. הוא התפרסם בעיקר בשל ערוץ ה-YouTube שלו עם סרטונים על מדע פופולרי, עשה זאת בעצמך, גאדג'טים ורעיונות יצירתיים. כמה מהסרטונים שלו הפכו לויראלים, חלקם עם עשרות מיליוני צפיות.

לפני ההתרכזות ב-YouTube, רובר היה מהנדס בנאס"א כשבע שנים, שם עבד על רכב החלל Curiosity Rover במעבדה להנעה סילונית.

הוא בין יוזמי פרויקט Team Trees ו-Team Seas.

## חיים אישיים
רובר גר בסאניווייל, קליפורניה, עם אשתו ובנו. על מנת להעלות מודעות לאוטיזם, רובר פעיל בטוויטר בעיקר בהתייחסות לבנו, המאובחן על הספקטרום האוטיסטי. כל הרווחים מהחנות שלו "Teespring" נתרמים לעמותה The Autism Society.

בשנת 2020 בעקבות סרטון של MatPat הוא תרם 50 אלף $ לעבודות מחקר בבית חולים לילדים.

בשנת 2023 יצאה בערוץ דיסקברי סדרת ריאלטי בהשתתפותו, בשם 'הנוקמים של מארק רובר'. הסדרה עוסקת ב"'פעולות נקמה' נגד אנשים המפרים את הנורמה החברתית". 

## פרסים ומועמדויות

## קישורים חיצוניים

* 

## הערות שוליים

קטגוריה:עובדי נאס"א
קטגוריה:בוגרי אוניברסיטת בריגהאם יאנג
קטגוריה:יוטיוברים אמריקאים
קטגוריה:אמריקאים שנולדו ב-1980
זינגר וולוג

**זינגר וולוג** (באנגלית: **Singer Vogue**) היא מכונית משפחתית מתוצרת יצרנית האופנועים והמכוניות הבריטית **Singer Motors**  אשר יוצרה בין השנים 1961–1970 בבריטניה.

בין השנים 1963–1966 יוצר הדגם באוסטרליה על ידי **Rootes Australia** , חברת בת של "Rootes Group"  ושווק בשם "Humber Vogue".

## דורות "זינגר וולוג"
* דור ראשון יוצר בין השנים 1961–1967, סדרה ראשונה יוצרה בין השנים 1961–1963, סדרה שנייה יוצרה בשנת 1963, סדרה שלישית יוצרה בשנת 1964, סדרה רביעית יוצרה בין השנים 1965–1967.
* דור שני - יוצר בין השנים 1967 – 1970, היה קרוי: "ניו וולוג".

### תצורות
* סדאן
* סטיישן

## "זינגר וולוג"
* דור ראשון של דגם "זינגר וולוג" אשר יוצר בין השנים 1961–1967 התבסס על דגם הילמן סופר מינקס.
* דור שני של דגם "ניו וולוג" אשר יוצר בין השנים 1967–1970 התבסס על דגם הילמן הנטר.
* 4 דלתות.
* 4-5 נוסעים (שנת 1967).
* מנוע קדמי.
* מנוע בנזין.
* מנוע קירור מים.
* קיבולת מכל בנזין - 45.5 ליטר (שנת 1967).

## תמונות

Singer Vogue 1592cc reg July 1963.JPG | "זינגר וולוג", שנת 1963
Singer Vogue BNO 167B (1).jpg | "זינגר וולוג"
Singer Vogue (1966) - 7632281170.jpg | "זינגר וולוג", שנת 1966
קובץ:Singer Vogue Estate License plate 1965.jpg | "זינגר וולוג", שנת 1965 - סטיישן



1969 Singer Vogue 1725 CC (18775219902).jpg | "זינגר וולוג", שנת 1969
Singer Vogue 1968.jpg | "זינגר וולוג", שנת 1968
1968 Singer Vogue Estate 1.8.jpg | "זינגר וולוג", שנת 1968 - סטיישן

## ראו גם
* זינגר SM 1500
* זינגר הנטר

## קישורים חיצוניים

* 

## הערות שוליים

קטגוריה:מכוניות משפחתיות
קטגוריה:מכוניות סטיישן
קטגוריה:דגמי מכוניות שהושקו ב-1961
קטגוריה:מכוניות בריטיות
קטגוריה:כלי רכב המיוצרים באוסטרליה
יחסי בלגיה–רוסיה

**יחסי בלגיה–רוסיה** הם יחסי החוץ הדו-צדדיים בין שתי המדינות, בלגיה ורוסיה. שתי המדינות הן חברות מלאות של מועצת אירופה ושל הארגון לביטחון ולשיתוף פעולה באירופה.

## היסטוריה
[ממוזער|[נשיא רוסיה|הנשיא ולדימיר פוטין עם המלך אלברט השני, ובנות זוגם, במהלך ביקור רשמי בבריסל באוקטובר 2001.]]
המגעים בין בלגיה לרוסיה החלו בתחילת המאה ה-18, כאשר פיוטר הגדול ביקר בארצות השפלה הדרומיות בשנת 1717. בין הערים שהוא ביקר היו בריסל, אאכן וספא. פיוטר השאיר את חותמו בספא, כאשר בנה מבנה עם אכסדרה מעל המעיין המרכזי, אשר המקומיים שינו את השם לכבודו כ*פוון פייר-לה-גרנד*. יחסים דיפלומטיים כוננו בין בלגיה לבין האימפריה הרוסית ב-1853, כאשר מיכאל אירנייביץ' קרפטוביץ' מונה כנציג הראשון של האימפריה הרוסית בבריסל ב-19 במרץ 1853.

במהלך מלחמת העולם הראשונה היו שתי המדינות חלק ממדינות ההסכמה, ובמהלך מלחמת העולם השנייה הן היו חלק מבעלות הברית, ולחמו נגד גרמניה הנאצית. לאחר המלחמה היו שתי המדינות משני צידי המתרס במהלך המלחמה הקרה; רוסיה, שנקראה באותה העת ברית המועצות, הובילה את הגוש המזרחי וברית ורשה, בעוד שבלגיה הייתה חברה בנאט"ו.

## יחסי סחר
בשנת 2004, הסחר בין שתי המדינות הסתכם ב-4.75 מיליארד אירו, גידול של 1.18 מיליארד אירו לעומת השנה החולפת, כאשר רוסיה מחזיקה בעודף המסחרי של 1.51 מיליארד אירו של הסחר בין שתי המדינות. היצוא הרוסי לבלגיה כלל בעיקר סחורות, כולל מינרלים (37%), אבנים יקרות וחצי יקרות (22%), מתכות ברזליות ואל ברזליות (17%) ומוצרים כימיים (8%). היבוא הרוסי מבלגיה כלל ציוד תעשייתי (25%), כימיקלים ותרופות (18%), מוצרי פלסטיק וגומי (9%), מזון (8%) תחבורה (8%). בשנת 2004, בלגיה ייבאה 30% מהנפט והגז טבעי שלה מרוסיה, אם כי בעיקר בשוק הספוט. קיימים טיסות ישירות בין שתי המדינות, כאשר אירופלוט ובראסלס איירליינס מפעילות טיסות בין מוסקבה לבין בריסל.

## יחסים דיפלומטיים
בלגיה מחזיקה ברוסיה שגרירות במוסקבה וקונסוליה כללית בסנקט פטרבורג. מאידך, רוסיה מחזיקה בבלגיה שגרירות בבריסל וקונסוליה כללית באנטוורפן.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אלכסנדר שלנברג

**אלכסנדר שלנברג** (בגרמנית: **Alexander Schallenberg**; נולד ב־20 ביוני 1969) הוא דיפלומט, משפטן, פוליטיקאי אוסטרי מטעם מפלגת העם האוסטרית. בין היתר כיהן כשר החוץ של אוסטריה וכממלא מקום קנצלר אוסטריה לתקופות קצרות ב-2021 ו-2025.

## חיים וקריירה
שלנברג נולד בשנת 1969 בברן כבן לשגריר אוסטרי, גדל בהודו, ספרד ופריז. משנת 1989 עד 1994 למד משפטים באוניברסיטת וינה ובאוניברסיטת פנתאון-אסאס. לאחר סיום לימודיו המשיך את לימודיו במכללה לאירופה עד 1995. בשנת 1997 נכנס למשרד החוץ של אוסטריה.

בשנת 1997 עבד במשרד הפדרלי לענייני חוץ. בין השנים 1999–2000 שימש שלנברג כראש היחידה לעניינים כלליים לשילוב האיחוד האירופי.

בין השנים 2000–2005 כיהן שלנברג ראש המחלקה לעניינים משפטיים בייצוג הקבוע של אוסטריה לאיחוד האירופי. בין השנים 2005–2008 היה חבר הממשלה ודובר העיתונות של שרת החוץ אורסולה פלסניק. בין השנים 2008–2013 היה שלנברג חבר הממשלה ודובר העיתונות של השר לענייני חוץ (וסגן קנצלר) מיכאל שינדלגר. בין השנים 2009–2013 כיהן כראש יחידת המטה 1 (תיאום תקשורת מדיניות חוץ, דיפלומטיה ציבורית) ונכון לשנת 2011 גם סגן ראש הקבינט של סגן קנצלר ושר החוץ, מייקל שינדלגר. בין השנים 2014–2016 היה שלנברג ראש היחידה החדשה לתכנון אסטרטגי ומדיניות המדווח ישירות לשר החוץ סבסטיאן קורץ.

בין השנים 2016–2018 שימש שלנברג כמנכ"ל אירופה במשרד הפדרלי לאירופה, אינטגרציה וענייני חוץ. מאז שנת 2018 שלנברג הוא מנהל כללי לתיאום מדור IV בקנצלרייה הפדרלית.

ב־3 ביוני 2019 מונה שלנברג לתפקיד שר החוץ של אוסטריה במסגרת ממשלת המעבר של בריגיטה בירליין. ב-7 בינואר 2020 הוקמה ממשלה קבועה חדשה בראשות סבסטיאן קורץ והוחלט ששלנברג ימשיך לכהן כשר החוץ.

ב-9 באוקטובר 2021 הודיע סבסטיאן קורץ כי הוא מתפטר מתפקיד הקנצלר וכי ימסור את התפקיד לשלנברג. התפקיד נמסר לשלנברג ב-11 באוקטובר. במהלך כהונתו הכריז שלנברג על הטלת חובת חיסונים נגד נגיף הקורונה על כלל אזרחי אוסטריה, שתכנס לתוקף החל מפברואר 2022. ב-2 בדצמבר 2021, פחות מחודשיים לאחר כניסתו לתפקיד, הודיע שלנברג כי יפרוש מתפקידו כקנצלר אוסטריה ברגע שמפלגתו תסכים על זהותו של המנהיג הבא שלה, ואכן עם בחירתו של שר הפנים קארל נהאמר לתפקיד, פרש שלנברג מתפקידו והתמנה לשר החוץ. ב-10 בינואר 2025, לאחר הבחירות לפרלמנט האוסטרי בספטמבר 2024 ואי־הצלחתו של נהאמר להרכיב ממשלה, התמנה שוב לממלא מקום הקנצלר לאחר שנהאמר התפטר. במרץ באותה שנה הוקמה ממשלה חדשה בראשות כריסטיאן שטוקר, ושלנברג פרש מהפוליטיקה לאחר מכן.

## קישורים חיצוניים

* 

## הערות שוליים

קטגוריה:קנצלרי אוסטריה
קטגוריה:שרי החוץ של אוסטריה
קטגוריה:בוגרי אוניברסיטת וינה
קטגוריה:אוסטרים שנולדו ב-1969